stanford-oval/wikipedia huggingface dataset:
ספריית בודמר

| --- | --- |

 מיקום:  קולוגני, שווייץ
 תאריך ייסוד:  שנות ה־20 של המאה ה־20 
 מנהל:  ז'אק ברכטולד 
 קואורדינטות:  46°12′55″N 6°10′50″E﻿ / ﻿46.2153°N 6.1806°E﻿ / 46.2153; 6.1806
 http://www.fondationbodmer.ch
 he
 
ספריית בודמר (באנגלית: Bodmer Library) היא ספרייה ומוזיאון הממוקמת בקולוגני, שווייץ.
היסטוריה

הספרייה הוקמה בשנות העשרים על ידי אספן הספרים מרטין בודמר.
אוסף הספרייה מכיל כ-160,000 פריטים הכולל לוחות חימר ומסמכים וגיליונות מוזיקליים מקוריים הכתובים בכתה יד.
בין פריטי המקום הוא העותק העתיק ביותר של הבשורה על-פי יעקב, תנ"ך גוטנברג, המהדורה המודפסת הראשונה של 95 התזות, עותק של עקרונות מתמטיים של פילוסופיית הטבע שהיה שייך לגוטפריד וילהלם לייבניץ, עותק של נתן החכם הנכתב בכתב ידו של הסופר גוטהולד אפרים לסינג ועותק של אחת היצירות הראשונות של שייקספיר שעברה לאחר מכן דיגיטציה.
ב-1999 אורגן במקום תערוכה מיוחדת של יצירות נבחרות מתוך הספרייה.
ב-2003 בניין הספרייה עוצב מחדש.
סלינאס גראנדס

ערך זה עוסק במדבר מלח בצפון-מרכז ארגנטינה. אם התכוונתם למשמעות אחרת, ראו .
| --- | --- |

 מידע כללי
 סוג:  מדבר מלח 
 מיקום
 מיקום:  צפונית לקורדובה, ארגנטינה
 קואורדינטות:  30°S 65°W﻿ / ﻿30°S 65°W﻿ / -30; -65
  (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט סלינאס גראנדס(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט סלינאס גראנדס
 
סלינאס גראנדס (בספרדית: Salinas Grandes) הוא מדבר מלח למרגלות רכס קורדובה שבארגנטינה. המדבר משתרע על פני 6,000 קמ"ר בפרובינציות קורדובה, סנטיאגו דל אסטרו, קטמרקה ולה ריוחה, בתווך שבין שני אזורים גאוגרפיים - הגראן צ'אקו והפמפס.
מדבר המלח נוצר כתוצאה מהתאיידות ימה קדומה, ובסביבתו מדבריות מלח נוספים, ששטחם המצטבר מגיע לכדי כ-30 אלף קמ"ר. השריד היחיד לימה הוא לגונת מאר צ'יקיטה, אגם מלח רדוד בקורדובה ששטחו נע בין 2,000 ל-4,500 קמ"ר, בהתאם לכמויות המשקעים. שני נהרות, קרוס דל אחה (Cruz del Eje) ופיצ'אנאס (Pichanas), זורמים למדבר, אך מימיהם מתאדים ונספגים בקרקע, והם לא מתנקזים למקורות מים אחרים. בעונה הגשומה נוצרים לעיתים אגמים רדודים אליהם הם מתנקזים.
במדבר פועלים מכרות נתרן ואשלגן, וכן ניתן להפיק ממנו ליתיום בריכוז גבוה יחסית.
הערות שוליים

↑  Conrado Juan Rosacher - Áreas Naturales Protegidas. Salinas Grandes de Córdoba, Aspectos Ambientales. Septiembre 2002.
↑  Martin Iriondo (2006). “Introducción a la Geología”, Editorial Brujas 3º Edición, Argentina. ISBN 978-987-591-061-4
↑  Instituto Argentino de Investigaciones de las Zonas Aridas (IADIZA-CONICET) (2007) “Ambientes de las Salinas Grandes de Catamarca, Argentina”.
| --- | --- |
בקרת זהויות :  NLI: 987007579100705171  LCCN: sh2012000049
סטניסלב לם

| --- | --- |

סטניסלב לם – צילום משנת 1966
 לידה:  12 בספטמבר 1921 לבוב, פולין (כיום באוקראינה)
 פטירה:  27 במרץ 2006 (בגיל 84) קרקוב, רפובליקת פולין 
 שם לידה:  Stanisław Herman Lem 
 מדינה:  פולין 
 לאום:  פולני
 מקום קבורה:  Salwator Cemetery 
 עיסוק:  סופר
 מקום לימודים:  אוניברסיטת לבוב, האוניברסיטה היגלונית, Danylo Halytsky Lviv National Medical University 
 שפות היצירה:  פולנית
 סוגה:  ספרות מדע בדיוני, סאטירה, עתידנות, מדע בדיוני, פילוסופיה 
 זרם ספרותי:  מדע בדיוני
 יצירות בולטות:  סולאריס, הקיבריאדה
 תקופת הפעילות:  מ-1946 
 בן או בת זוג:  Barbara Lem (ספטמבר 1953–27 במרץ 2006) 
 צאצאים:  Tomasz Lem 
 פרסים והוקרה:  אביר מסדר העיט הלבן (1996)  אזרח לשם כבוד של קרקוב (2003)  Polish PEN Club Award Jan Parandowski (1995)  פרס אוסטריה לספרות אירופית (1985)  Kraków Book of the Month (1999)  פרס גפן (2003)  קצין במסדר פולוניה רסטיטוטה (1959)  צלב ההצטיינות המוזהב (1955)  מסדר נס העבודה, דרגה 2 (1979)  מדליית זהב להצטיינות בתרבות (2005)  מפקד במסדר פולוניה רסטיטוטה (1970)  פרס סיון (1977)  הפרס הגדול לספרות בלשית (1979)  פרס פרנץ קפקא (1991)  דוקטור לשם כבוד של האוניברסיטה היגלונית של קרקוב 
 lem.pl
 חתימה:   
 
סטניסלב הרמן לם (בפולנית: ‏Stanisław Herman Lemקובץ:Pl-Stanisław Lem.ogg‏Ⓘ‏,‏ 12 בספטמבר 1921 – 27 במרץ 2006) היה סופר מדע בדיוני פולני ממוצא יהודי. ספריו תורגמו למעל 50 שפות ונמכרו בלמעלה מ־45 מיליון עותקים.
קורות חיים

לם נולד כבן יחיד לסבינה לבית וולר ולשמואל לם, במשפחה יהודית מתבוללת (שככל הנראה גם התנצרה), בעיר לבוב שבפולין (כיום באוקראינה). אביו היה רופא. הסופר מריאן חמר היה בן דודו של לם.
בשנת 1940 החל בלימודי רפואה באוניברסיטת לבוב, אך לימודיו הופסקו עקב מלחמת העולם השנייה. בזמן המלחמה והכיבוש הגרמני הצליח להסתיר את יהדותו בזכות מסמכי זהות מזויפים. הוא עבד בתור מכונאי רכב והיה חבר בארגון התנגדות לנאצים.
ב-1946, לאחר המלחמה, הפכה לבוב לחלק מברית המועצות ולם עבר לקרקוב, שם השלים את לימודיו באוניברסיטה היגלונית בקרקוב.
הוא עבד בתור עוזר מחקר במכון מדעי והתחיל לכתוב סיפורים בזמנו החופשי.
בשנת 1953 נישא לברברה לזניאק, רופאה רדיולוגית.
לם קיבל חברות כבוד בארגון סופרי המדע הבדיוני ופנטזיה של אמריקה ב-1973, אך זו הוסרה ב-1976, לטענת הארגון מסיבות נוהליות ולטענת לם עקב הערותיו על רמתם הירודה של ספרי המדע הבדיוני האמריקניים. הוא תיאר את ספרות המדע הבדיוני של ימיו כספרות נבובה המעוניינת יותר בהרפתקאות מאשר ברעיונות חדשים או בחדשנות ספרותית. הארגון הציע לו חברות רגילה, והוא סירב לכך.
בשנת 1982, בעקבות הנהגת הממשל הצבאי, עזב את פולין ועבד כשנה במערב ברלין. משם עבר לווינה והתגורר בה עד 1988, ואז שב לפולין.
ספרו סולאריס, העוסק במגע בין האנושות לבין ישות חייזרית מסתורית, עובד שלוש פעמים לקולנוע ואף תורגם לעברית. ספר זה הוא אולי הידוע בספריו.
לם מת בגיל 85 בקרקוב.
מאפייני כתיבתו

כתיבתו של לם מתאפיינת בריבוי רעיונות מקוריים. בנוסף כתיבתו מאופיינת בגיוון רב וכוללת יצירות הומוריסטיות רבות (בין היתר בקובצי הסיפורים, הקיבריאדה וטייס החלל פירקס) ועד יצירות רציניות במהותן (כמו סולאריס).
לפי המתרגם דידי חנוך, למרות הגיוון הרב, אפשר למצוא מן המשותף בכתביו בכך שיש בהם אלמנט פילוסופי מובהק.
עיבודים קולנועיים

מגוון יצירותיו זכו לעיבוד קולנוע. בין היתר, יצירתו סולאריס זכתה לשלושה עיבודים קולנועיים (בשנים 1968, 1972 ו-2002) וגם יצירתו כנס העתידנים זכתה לעיבוד קולנועי לסרט (ב-2013).
כתבי סטניסלב לם

השמות מוצגים במקור בפולנית ואחר כך באנגלית ובעברית מחוסר תרגום של חלק מספריו.
Czlowiek z Marsa 1946
Szpital przemienienia / Hospital of the Transfiguration 1948
Astronauci 1951
Oblok Magellana 1955
Sezam 1955
Czas nieutracony 1955
Dialogi 1957
Inwazja z Aldebarana 1959
The Investigation (1974) / Sledztwo 1959
1959 Eden / Eden / עדן, מפולנית – אורי אורלב, מסדה, 1980.
Return from the Stars (1980) / Powrót z gwiazd 1961 / חזרה מהכוכבים, מפולנית – אורי אורלב, ירושלים, כתר, 1988.
Memoirs Found in a Bathtub (1973, 1986) / Pamiętnik znaleziony w wannie 1961
Solaris (1970) / Solaris 1961 / סולאריס, מפולנית – אהרון האופטמן, כתר, 2002.
Summa Technologiae 1964
The Invincible(1973) / Niezwyciezony 1964 / סיירת החלל ניצחון, מפולנית – אורי אורלב, שוקן, 1981.
The Cyberiad / Cyberiada 1967 / הקיבריאדה, מפולנית – פאולינה צלניק, זמורה ביתן, 1986.
His Master's Voice (1983) / Glos pana 1968
The Star Diaries (1976) / Dzienniki gwiazdowe 1971 / יומני כוכבים, מפולנית – אורי אורלב, כתר, 1990.
1971 Congress / Kongres futurologiczny / כנס העתידנים, מפולנית – פאולינה צלניק, שוקן, 1981.
1973 More Tales of Pirx the Pilot (1973) / Opowiesci o pilocie Pirxie / טייס החלל פירקס, מפולנית – אורי אורלב, שוקן, 1982.
1973 Imaginary Magnitude (1984) / Wielkosc urojona
Rozprawy i szkice 1974
Highcastle: A Remembrance (1995) / Wysoki zamek 1975
The Chain of Chance (1978) / Katar 1975
Mortal Engines 1977
A Perfect Vacuum / Doskonala Próznia 1979
1980 Prowokacja / לא תורגם לאנגלית / פרובוקציה, מפולנית – יעקב גרינולד, כרמל, 2021.
Wisja Lokalna 1982
Fiasco / Fiasko 1986
Peace on Earth / Pokoj na Ziemi 1987
ראו גם

אנדז'יי ספקובסקי
סרגיי לוויצקי

| --- | --- |

 לידה:  5 באוגוסט 1819 (יוליאני) מוסקבה, האימפריה הרוסית 
 פטירה:  10 ביוני 1898 (יוליאני) (בגיל 78) סנקט פטרבורג, האימפריה הרוסית 
 מקום קבורה:  בית עלמין סמולנסקי 
 מקום לימודים:  האוניברסיטה המלכותית של מוסקבה, הפקולטה למשפטים 
 תקופת הפעילות:  1843–1890 (כ־47 שנים) 
 תחום יצירה:  צילום 
 צאצאים:  רפאל לוויצקי, Lev Levitsky 
 
הרוזן סרגיי לבוביץ' לוויצקי (ברוסית: Серге́й Львович Львов-Левицкий; ‏17 באוגוסט 1819, מוסקבה – 22 ביוני 1898, סנט פטרבורג) היה צלם רוסי. נחשב לאחד מאבות הצילום באימפריה הרוסית, מחלוצי הצילום המוקדמים באירופה כולה וממציא.
לוויצקי היה צלם החצר של הצאר הרוסי. בנו הלא חוקי של הסנאטור לב אלכסייביץ' יעקובלב (רו') ואביהם של הצלם לב לוויצקי והאמן רפאל לוויצקי (אנ'). בן דודו של אלכסנדר הרצן.
ספריית בית אל

| --- | --- |

 נתונים כלליים
 סוג:  הוצאת ספרים
 מייסדים:  בני ואמונה אלון
 תקופת הפעילות:  1987–הווה (כ־37 שנים)
 מיקום המטה:  ירושלים
 ענפי תעשייה:  דפוס, הוצאה לאור
 מנכ"ל:  שגיב תורג'מן
 עובדים:  אורי אורבך (עורך ראשי לשעבר) אמונה אלון (עורכת ראשית לשעבר)
 
ספריית בית אל היא הוצאת ספרים ורשת חנויות ספרים לציבור הדתי והמסורתי.
הוצאת הספרים נוסדה על ידי הרב בני אלון והסופרת אמונה אלון (ששימשה בה גם כעורכת ראשית) בשנת תשמ"ז. רשת ספריית בית אל הוקמה רשמית בשנת תשנ"ו, 1996.
מנכ"ל ההוצאה עד לשנים האחרונת שכיום משמש כבעליה הוא שמעון אבוטבול, שמשמש כיום גם כאחד מבעלי משרד הפרסום אשחר&more.
כיום שגיב תורג'מן משמש כמנכ"ל הספרייה.
אחד ממקימי ההוצאה והעורך הראשי של ספריה היה השר לשעבר אורי אורבך.
לרשת יש היום סניף אחד בירושלים בו היא מוכרת בעיקר את ספרי ההוצאה, וכן ספרי הפצה .
הרשת ספריית בית אל מוכרת, בנוסף לספרים רגילים גם ספרי קודש, ספרי קומיקס, קלטות וידאו, כתבי עת, תקליטורי מוזיקה, ותקליטורי DVD, וספרים בהוצאת ספריית בית אל, כל אלו מיועדים לקוראים הדתיים והמסורתיים.
קטגוריות ספרים

לספריית בית אל מגוון רחב של מדורי ספרים:
ספרי חסידות - ספרים העוסקים בנושאי חסידות וברבנים חסידיים, כגון ספרים על הבעל שם טוב, הרבי מנחם מנדל שניאורסון מחב"ד ואחרים.
ספרי משפחה - ספרים בנושאי בריאות, נישואין, זוגיות, הורות, ילדים ועוד.
ספרי אמונה - ספרים בנושאי מוסר ומחשבה יהודיים, כגון מידות הראי"ה, תיקון המידות ושפתי תפתח.
ספרי טיולים - ספרים על מסלולי טיול והליכה בארץ, כגון ארץ המעיינות, ההר הטוב הזה ואבני דרך.
ספרי קודש - סידורים ומחזורים בנוסחי אשכנז, ספרד, עדות המזרח ותימן, חומשים, מקראות וחומשי מפרשים, זמירונים וברכונים.
ספרי הלכה - ספרי הלכה ומנהג, בהם הי"ד החזקה לרמב"ם, קיצור שולחן ערוך ומשנה ברורה.
ספרי ילדים ונוער - סיפורים לילדים על צדיקים, סיפורים עם מסרים חינוכיים וספרי קומיקס.
ספרי עיון וסיפורת - ספרים דתיים מהעשורים האחרונים, כגון "הפינוי" (סיפור פינוי ימית), "את ענת" של הרב חנן פורת.
ספרי מעגל השנה - ספרים על תאריכים, חגים ותקופות מיוחדות לעם היהודי לאורך השנה, עם הלכות התקופה.
ספרי פרשת שבוע - ספרים על פרשיות השבוע, רעיונות, מאמרים, דרשות ופירושים לחומשים ולפרשיות.
ספרי משנה ותלמוד - ספרי משנה (ששת הסדרים) עם פירושים שונים, ספרי תלמוד ירושלמי ותלמוד בבלי על מפרשיו וספרים על התלמוד.
ספרי תנ"ך ומפרשיו - ספרי תנ"ך עם מפרשים בסיסיים ומפרשים פחות מוכרים.
סרג'יו גרינברג

| --- | --- |
אין תמונה חופשית
 לידה:  27 ביולי 1947 (בן 77) בוקרשט, ממלכת רומניה 
 הישג בולט:  אלוף רומניה בשחמט בשנים 1984 ו-1985
 הדרגה הגבוהה ביותר:  אמן בינלאומי (מ-1985)
 מד כושר נוכחי:  2379 (לא פעיל)
 מקצוע נוסף:  מאמן שחמט
 מדינה:  רומניה
 
סרג'יו-הנריק גרינברג (ברומנית: Sergiu-Henrik Grünberg; ‏נולד ב־27 ביולי 1947) הוא מהנדס ושחמטאי יהודי-רומני בדרגת אמן בינלאומי. אלוף רומניה בשחמט בשנים 1984 ו-1985.
קורות חיים

גרינברג, יליד בוקרשט, סיים בהצלחה לימודים במכון הפוליטכני של בוקרשט, בפקולטה לאלקטרוטכניקה, במחזור 1970.
בתחום השחמט גרינברג השתייך לעלית של שחמטאי רומניה החל מהשתתפות בנבחרות נוער, צעירים ובוגרים. 22 פעמים הגיע גרינברג לשלב הגמר של אליפות רומניה ליחידים ובהיותו חבר בקבוצות "אוניברסיטת בוקרשט" ו-"AEM טימישוארה", זכה איתן עשר פעמים באליפות רומניה לקבוצות.
החל מ-1980 גרינברג התחיל לאמן, תחילה צעירים ובהמשך גם בוגרים. הוא פעל כמאמן ב-AEM-LUXTEN בטימישוארה, שם נשא גם בתואר נשיא. בין השנים 1982 - 1998 היה חבר בקולגיום המרכזי של המאמנים ומ-2006 נשיאו. בשנים 1990 - 1992 ו-1996 - 2001 היה סגן נשיא פדרציית השחמט הרומנית.
בשנת 1985 השיג דרגת אמן בינלאומי.
סרג'יו גרינברג הוא אביו של מיכאי גרינברג, שגם הוא מאלופי רומניה בשחמט.
סרג'יו נטרא

| --- | --- |

 לידה:  12 באפריל 1924 בוקרשט, ממלכת רומניה 
 פטירה:  21 בפברואר 2021  (בגיל 96)
 שם לידה:  Sergiu Nadler
 מקום קבורה:  בית הקברות מנוחה נכונה כפר סבא 
 מוקד פעילות:  ישראל 
 בן או בת זוג:  סוניה נטרא 
 natrasergiu.blogspot.co.il
 
סֶרג'יוּ נַטרָא (סֶרג'יוּ נַטרָה; בלועזית: Sergiu Natra;‏ 12 באפריל 1924 – 21 בפברואר 2021) היה מלחין ישראלי ורומני.
סרג'יו נטרא היה מלחין מוזיקה קלאסית בעל מוניטין רב ומחשובי המלחינים בעולם. יצירותיו לנבל מבוצעות לעיתים קרובות ברחבי העולם ומהוות יצירות חובה בתחרויות לנבל ובמוסדות אקדמאיים בתחום זה. תרומתו למוזיקה הקלאסית ולתרבות העולמית, הייתה גדולה מאוד.
חייו ויצירתו

סרג'יו נטרא (נדלר - Nadler) נולד בשנת 1924  בבוקרשט ברומניה למשפחה שמקורה בגרמניה אוסטריה ובצ'כיה (ליווא - Löwe, לוסטגרטן - Lustgarten). בילדותו למד פסנתר ומוזיקה ובהלחנה החל לעסוק בגיל צעיר מאוד. הוא למד בקונסרבטוריון יהודי ללימודי אומנות ולאחר מכן באקדמיה למוזיקה של בוקרשט, בין השאר תאוריה, קומפוזיציה ותיזמור עם לאון קלפר ומוזיקה מודרנית עם מיכאל אנדריקו.
קטע לתזמורת "מארש וכוראל" משנת 1944 הקנה לו מעמד של מודרניסט בתחום המוזיקה הקלאסית והעכשווית. התזמורת הפילהרמונית הישראלית ביצעה את יצירתו זו בשנת 1947 בניצוח אדוארד לינדברג. על יצירה זו ועל ה"דיוורטימנטו בסגנון קלאסי" שנכתבו בגיל 19 קיבל את פרס להלחנה על שם אנסקו בשנת 1945. לאחר מכן קיבל את הפרס הלאומי בהלחנה של מוזיקה קלאסית, על יצירות שכתב בגיל 25 ובניהן "הסימפונה אדמה ומים".
במהלך זוועות הנאצים שעימם שיתפו פעולה חלק מהרומנים, כמו גם לאחר מכן במהלך המשטר הקומוניסטי, המלחין ומשפחתו, שנחשבו כחלק מ"העילית ", סבלו מעבודות כפייה בשואה, ריצוי זמן בכלא והחרמת כל נכסיהם. חלק מיצירותיו של המלחין לא השתמרו או הושמדו על ידי הגרמנים או משתפי הפעולה שלהם ברומניה.
היצירה "ארבע פואמות" לבריטון ותזמורת, הייתה האחרונה שבוצעה לפני שעלה לישראל, שלוש שנים לאחר שהגיש בקשת הגירה לממשלת רומניה, תקופה שבה הוא ואשתו סוניה נטרא, פסלת ואומנית ידועה, סבלו מאיסור פרסום ומימוש כל פעילות מקצועית.
בשנת 1961 עלו לישראל סרג'יו נטרא ואשתו סוניה, התיישבו ברמת אביב. כעבור שנה ביצעה הפילהרמונית הישראלית, בניצוח סרג'יו קומיסיונה את ה"סימפוניה אופקים" לתזמרת לכלי קשת סימפונית. יצירתו "מוזיקה לכינור ונבל" משנת 1960, בוצעה בביצוע בכורה על ידי הכנרת מרים פריד והנבלנית הצרפתייה פרנסואז נטר.
נטרא מלחין בעל אוריינטציה אירופית מובהקת ובעל סגנון כתיבה שהתאפיין בזרימה מלודית, שפה פולימודאלית, מחשבה פוליפונית והתפתחות מדורגת ועשירה של חומר מוטיבי. בחלק מיצירותיו נעשה שימוש בטקסטים בלשון חדשה, על מקצביה ומצלוליה, ומקורות השראתו נשאבו בין השאר מן הפולקלור העולמי והיהודי.
יצירותיו מבוצעות ומשודרות בכל רחבי העולם, בין השאר, בישראל, ארצות הברית, קנדה, בריטניה, אירלנד, גרמניה, הולנד, אוסטריה, נורווגיה, שוודיה, צרפת, בלגיה, איטליה, ספרד, סווזילנד, צ'כיה, הונגריה, פולין, רוסיה, רומניה, סלובניה, יפן, טייוואן, אוסטרליה.
לצד ההלחנה עסק פרופסור נטרא בהוראת המוזיקה. בין השנים 1975 ו- 1985 כיהן כפרופסור באקדמיה למוזיקה שליד אוניברסיטת תל אביב שם הירצה על מוזיקה של המאה ה-20, הלחנה וניתוח צורות. במשך השנים העמיד נטרא דורות של תלמידים.
נטרא נפטר בפברואר 2021 חודשיים לפני יום הולדתו ה-97, חודש לאחר מות רעייתו, סוניה לבית רוזן, שהייתה פסלת. הותיר אחריו שני בנים.
נקבר בבית העלמין האזרחי מנוחה נכונה כפר סבא.
נמל התעופה הבין-לאומי הוניארה

נמל התעופה הבין-לאומי הוניארה (באנגלית: Honiara International Airport), לשעבר שדה הנדרסון (באנגלית: Henderson Field).
נמל התעופה ממוקם באי גוודלקנל באיי שלמה.
זהו הנמל הבין-לאומי היחיד של איי שלמה והוא נמצא שמונה קילומטרים מעיר הבירה הוניארה. לשדה התעופה שני מסופי נוסעים קטנים: מסוף לטיסות בינלאומיות ומסוף לטיסות פנים. המסופים נמצאים במרחק של כ -500 מטרים זה מזה. המסוף הבינלאומי מכיל שלושה דלפקי צ'ק-אין, בנק, טרקלין VIP, חנות דיוטי פרי, חנות מתנות, כמו גם סוכן נסיעות, דלפק מידע לתיירים ודלפק להשכרת רכב.
השליטה בנתיבי הטיסה הייתה הגורם לקרב על שדה הנדרסון בקרב גוודלקנל במהלך מלחמת העולם השנייה.
שדה הנדרסון נקרא על שם נחת מארינס אמריקני, לופטון הנדרסון, טייס שנהרג בקרב מידוויי, בעת שהוביל את הטייסת בפעולה נגד נושאת מטוסים יפנית והפך לטייס הימי הראשון שנהרג בקרב.
קווי תעופה ויעדים

אייר ניוגיני (נמל מורסביי, נדי)
אייר פסיפיק (נמל וילה, נדי)
אור קווי תעופה (לשעבר אייר נאורו) (בריסבן, נאורו, טרווה)
סולומון קווי תעופה (ארונה, אטויפי, אאוקי, בלונה, בריסבן, אספיריטו סנטו, פרה, גטוקאה, גיזו, קירהקירה, קגאו, האי מראו, מונדה, סגה, סוובנאו)
ראו גם

חיל האוויר קקטוס
הערות שוליים

↑  ifly.com, HIR Airport - Honiara International Airport ( Guadalcanal, Solomon Islands , Solomon Islands )
סערה אדומה עולה

| --- | --- |

עטיפת הספר
 מידע כללי
 מאת:  טום קלנסי 
 שפת המקור:  אנגלית אמריקאית 
 סוגה:  מותחן ריגול, מלחמה
 נושא:  המלחמה הקרה, טרור, מלחמת עולם שלישית 
 מקום התרחשות:  אזרבייג'ן 
 הוצאה
 הוצאה:  Putnam Publishing
 תאריך הוצאה:  1986 
 הוצאה בעברית
 הוצאה:  הוצאת מעריב
 תאריך:  1988, 2012
 תרגום:  יוסף אשכול
 מספר עמודים:  696 (כריכה רכה)
 קישורים חיצוניים
 מסת"ב:  מסת"ב 0-87021-285-0
 הספרייה הלאומית:  003422953, 001065111
 
סערה אדומה עולה (באנגלית: Red Storm Rising) הוא ספר מאת הסופר האמריקאי טום קלנסי. הספר מתאר כיצד תיראה מלחמת העולם השלישית בגרסתה הקונבנציונלית בין ברית נאט"ו לברית המועצות. הספר נכתב על בסיס משחק המלחמה "הארפון 3" ביחד עם לארי בונד. לצורך כתיבת הספר ערכו קלנסי ובונד תחקיר שכלל ביקורים בצוללות, נוכחות באימונים באש חיה, פגישות וראיונות עם קציני צבא וביון מכל הדרגים, וריאיון מיוחד עם עריק רם-דרג מברית-המועצות.
עלילה

עלילת הספר מתרחשת בשלהי המלחמה הקרה, באמצע שנות השמונים. קבוצת מחבלים הנמנית עם ארגון אסלמי קיצוני תקפה את בית הזיקוק החדש והגדול ביותר של ברית המועצות שבניז'נברטובסק ופוצצה אותו. כתוצאה מכך מצויה ברית המועצות במצוקת משאבים קשה, וצפויה להתמודד עם רעב, כלכלה במצוקה ועם פגיעה אנושה ביכולתה הצבאית. במטרה להתגבר על המחסור מציע שר ההגנה בפוליטבורו להשתלט בכוח צבאי על שדות נפט במפרץ הפרסי. מאחר שארצות הברית מחויבת להגן על מדינות המפרץ הפרסי, ובהן סעודיה, מתוכנן מבצע צבאי – "סערה אדומה" שמו – שמטרתו להעסיק בלחימה את כוחות נאט"ו וארצות הברית באירופה. לוטננט קומנדר בוב טולנד, קצין לוחמת שטח בצי האמריקני במילואים ואיש הסוכנות לביטחון לאומי הוא היחיד שמזהה את כוונות הסובייטיים. כתוצאה מכך הוא מועבר למדור "כוונות" במפקדת הצי שבוירג'יניה. מפקד המדור הוא קולונל הנחתים צ'אק לאו, שנפצע בבית הספר ללוחמה הררית רגע לפני שמונה למפקד חטיבה באוגדה השנייה של הנחתים.
לאחר תוכנית אב בת ארבעה חודשים, שכללה תמרונים דיפלומטיים והתעצמות צבאית מואצת, יוצאים הסובייטים למתקפה הן לעבר מערב אירופה והן באוקיינוס האטלנטי. כוחות נאט"ו מוצאים עצמם נתונים במלחמת עולם שלישית, בים, ביבשה ובאוויר. במהלך מתקפה אווירית מקדימה משמידים מטוסי קרב והפצצה של נאט"ו מעל מאתיים מטוסים של חיל האוויר הסובייטי כמו גם מעברים חיוניים על נהר האלבה שמשבשים את צליחתו על ידי כוחות הקרקע הסובייטים. מנגד, מבצעים הסובייטים מתקפה אווירית מתוחכמת על קבוצת הקרב של נושאת המטוסים נימיץ, במהלכה נפגעת נושאת המטוסים קשות ומספר ספינות בקבוצת הקרב מושמדות כליל. בנוסף מבצעת אוגדת רובאים מוטסת של הצבא האדום נחיתת סער אמפיבית על איסלנד ולוחמיה כובשים אותה מידי כוחות צבא ארצות הברית. לוטננט מייק אדוארדס, קצין מטאורולוגיה בחיל האוויר האמריקני, נמלט מבסיס קפלאוויק בחברת שלושה נחתים, בהם שני טוראים והסמל ג'יימס סמית', נחת ותיק ועתיר ניסיון. אדוארדס ואנשיו, המכונים ברשת הקשר באות הקריאה "כלב ציד", נעים ברחבי האי ומדווחים למפקדת נאט"ו בסקוטלנד על תנועות האויב. אמונם של הנחתים באדוארדס מתחזק כשהוא מוביל אותם לפשיטה על בית חווה מבודד בו מספר חיילים סובייטים עומדים לאנוס אישה הרה לכוח מצטרפת, כתוצאה מן הפשיטה, אישה צעירה ויפה בשם ויגדיס, בחודש רביעי להריונה.
בחזית אירופה נדרש מפקד פיקוד אירופה של ארצות הברית, הגנרל יוג'ין רובינסון, להתמודד עם פלישת כוחות הצבא האדום לגרמניה. רובינסון, קצין צנחנים שלחם במלחמת וייטנאם פותח במבצע הונאה מתוחכם במטרה לבלום את הכוחות הסובייטים.
הערות שוליים

1 2 3  משה שוסטר, קריאות - אש באטלאנטי "סערה אדומה עולה", טום קלנסי, מאנגלית: יוסף אשכול;, כל העיר, 12 באוגוסט 1988
↑  גל פרל, "מלחמת העולם השלישית נפתחה לפני עשר שעות", הבלוג על הכוונת, ‏ 26 באוקטובר 2015.
↑  טום קלנסי, "סערה אדומה עולה", הוצאת מודן, 2012, עמוד 29.
↑  טום קלנסי, "סערה אדומה עולה", הוצאת מודן, 2012, עמוד 69, "מקטורן המדים של לאו היה תלוי בפינה. טולנד לגם מהקפה שלו וסקר את ארבע שורות העיטורים. על אות השירות בווייטנאם היו שלושה ציונים של מחזורי שירות. וצלב הצי. בהיותו לבוש בסוודר בצבע ירוק-זית האהוב על קציני הנחתים לא נראה לאו כגבר בעל גוף, ומבטא המערב-התיכון שבפיו העיד על גישה נינוחה, כמעט משועממת, לחיים. אבל עיניו החומות אמרו משהו שונה בתכלית. קולונל לאו כבר החל לחשוב לפי קווי המחשבה של טולנד, והדבר לא שימח אותו בכלל".
↑  טום קלנסי, "סערה אדומה עולה", הוצאת מודן, 2012, עמודים 169-176.
↑  טום קלנסי, "סערה אדומה עולה", הוצאת מודן, 2012, עמודים 233-248.
↑  טום קלנסי, "סערה אדומה עולה", הוצאת מודן, 2012, עמוד 219, "לא הרגשתי כל-כך בטוח מאז ביירות".
↑  טום קלנסי, "סערה אדומה עולה", הוצאת מודן, 2012, עמוד 310, "הוא קלט את אדוארדס בזווית עינו, והלוטננט האמריקני זינק קדימה וסכינו בידו, נועץ אותה בצווארו של האיש הגבוה ממנו. הרוסי החל לזעוק, אבל אדוארדס הפיל אותו אל הקרקע וחסם את פיו בידו השמאלית, תוך שהוא נועץ את הסכין שוב. אדוארדס כופף את ראשו של האיש לכיוון אחד ואת הסכין לכיוון השני. הסכין חרקה כאשר נתקלה במשהו קשה, וגופו של הקורבן התרפה".
↑  טום קלנסי, "סערה אדומה עולה", הוצאת מודן, 2012, עמוד 690, "וייטנאם, ארבעה מחזורי שירות, האחרון כמפקד האוגדה המוטסת ה-101; נחשב בעיני הצפון-וייטנאמים כטקטיקאי מסוכן וחדשני באופן יוצא מן הכלל".
נמל התעופה הבין-לאומי המלך חוסיין

נמל התעופה הבינלאומי המלך חוסיין (בערבית: مطار الملك حسين الدولي) הוא נמל תעופה השוכן בעקבה שבדרום ירדן, וממוקם כ-9 ק"מ מצפון למרכז העיר וכשני ק"מ ממזרח לגבול הישראלי. הנמל משתרע על פני שטח של 2.45 קמ"ר והוא הנמל השני בחשיבותו ובהיקף תנועת הנוסעים שלו במדינה.
היסטוריה

בניית הנמל החלה בסוף שנות ה-60 של המאה ה-20 והוא נחנך בשנת 1972. בשנת 2002 שופץ בניין טרמינל הנוסעים, וב-2004 הוקם מסוף מטען חדש ונסלל מסלול הסעה במקביל למסלול הטיסה. על-פי הסכם השלום בין ישראל לירדן, אמורה הייתה הפעילות הבינלאומית האווירית של נמל התעופה עובדה לעבור אל הנמל בעקבה, אך מסיבות שונות הדבר לא יצא אל הפועל, ובחודש מאי 2010, החליטה ממשלת ישראל על הקמת נמל תעופה חדש בתמנע שישרת את כל הטיסות אל העיר אילת וממנה.
פעילות הנמל

בנמל מסלול טיסה בודד באורך של 3,004 מטרים ובית נתיבות המשתרע על פני שטח של 2,600 מ"ר. בנוסף שוכן בנמל בית קיץ העומד לרשותה של משפחת המלוכה הירדנית, ומסוף מטען בשטח של 6,000 מ"ר השוכן בצפונו של הנמל. הנמל מסוגל לטפל בתנועה שנתית של כ-1.5 מיליון נוסעים, אך בפועל עשו בו שימוש 223,775 נוסעים בשנת 2010, מהם 153,298 איש בטיסות בינלאומיות ו-70,407 בטיסות פנים.
רויאל ג'ורדניאן היא חברת התעופה העיקרית בנמל, והיא מפעילה מספר טיסות סדירות שבועיות לנמל התעופה הבינלאומי עמאן-המלכה עאליה בעמאן. חברה בת של רויאל ג'ורדניאן - ג'ורדן אוויאיישן - פועלת גם היא בנמל ומפעילה טיסות לעמאן ולמספר יעדים בארצות ערב. בנוסף פועלות בנמל טיסות שכר לאירופה ולמצרים שמפעילים מובילים אירופיים ורויאל ג'ורדניאן.
חלק ניכר מהפעילות האווירית בנמל הוא טיסות אימונים של חיל האוויר הירדני, ונמל התעופה משמש כבסיס האם של צוות האירובטיקה "רויאל ג'ורדניאן פלקונס" (Royal Jordanian Falcons; الصقور الملكية الأردنية), הפועל בחסות רויאל ג'ורדניאן וחיל האוויר המלכותי הירדני. הצוות הוקם בשנת 1978 וברשותו חמישה מטוסי אקסטרה 300 LS.
הערות שוליים

↑  Operational statistics
סינופארם

| --- | --- |


 נתונים כלליים
 סוג:  חברה ממשלתית
 תקופת הפעילות:  26 בנובמבר 1998 – הווה (25 שנים)
 חברות בנות:  Beijing Institute of Biological Products Co., Ltd  Shanghai Institute of Biological Products  Changchun Institute of Biological Products  Sinopharm Group  Wuhan Institute of Biological Products Co., Ltd.  Sinopharm Star Shark 
 מיקום המטה:  בייג'ינג הרפובליקה העממית של סין הרפובליקה העממית של סין   Zhichun Road, Haidian District, Beijing, China
 שליטה בחברה:  ממשלת סין (100%)
 בעלות:  ממשלת סין
 ענפי תעשייה:  תרופות
 מוצרים עיקריים:  חיסונים נגד קורונה
 הכנסות:  ¥247.110 מיליארד יואן
 רווח תפעולי:  ¥8.758 מיליארד יואן
 רווח:  ¥2.705 מיליארד יואן
 הון עצמי:  ¥31.944 מיליארד יואן
  
 www.sinopharm.com/
 
סינופארם (באנגלית: Sinopharm אוChina National Pharmaceutical Group Corporation (CNPGC) ), היא חברה בבעלות ממשלת הרפובליקה העממית של סין, שבסיסה בבייג'ינג. קבוצת התרופות הלאומית של סין הייתה בפיקוח של הוועדה לפיקוח וניהול נכסים בבעלות המדינה. חברת סינופארם דורגה במקום ה-109 ברשימת Fortune Global 500 (אנ') לשנת 2021.
היסטוריה

חברת סינופארם נוסדה בתור China National Pharmaceutical Group Corporation (Chinese), ב-26 בנובמבר 1998, כחברת אחזקות של China National Pharmaceutical Corporation. בשנת 2009 היא מוזגה עם China National Biotec Group (Chinese). בנובמבר 2017, חברת הבת שלה ווהאן, מכון למוצרים ביולוגיים, נקנסה בגין מכירת 400,520 חיסוני DPT (אנ') לא יעילים.